Baltijos valstybės

Template:Infolentelė

**Baltijos valstybės** – Lietuva, Latvija ir Estija.

Kaip atskiri politiniai vienetai susikūrė 1918 m. 1940 m. aneksuotos TSRS. Nepriklausomybę atkūrė 1990–1991 m.

Dėl unikalios geografinės padėties Baltijos šalys priskiriamos Rytų, Vidurio arba Šiaurės Europai. Pagal oficialų Jungtinių Tautų Organizacijos skirstymą Baltijos šalys – Šiaurės Europos dalis. Istoriškai Baltijos valstybių samprata irgi kito – po Pirmojo pasaulinio karo šis pavadinimas buvo taikomas Lietuvai, Latvijai, Estijai bei Suomijai. TSRS okupacijos metais vartota panaši sąvoka ***Pabaltijys***, pagal kurią prie Lietuvos, Latvijos bei Estijos priskirta ir Kaliningrado sritis.

## Ekonomikos

Main article: Baltijos tigrai
Baltijos šalių ekonomika 2000–2006 m. augo sparčiausiai Europoje. 2006 m. Estijos BVP išaugo 11,2 %, Latvijos – 11,9 %, Lietuvos – 7,5 %. Visose trijose šalyse 2006 m. vasarį nedarbo lygis nukrito žemiau Europos Sąjungos vidurkio.

## Demografinė padėtis

Atkūrus nepriklausomybę, Baltijos šalyse kilo ekonominių problemų. Smuko demografiniai rodikliai, sumažėjo gimstamumas, padidėjo mirtingumas. Gyventojų prieaugis tapo neigiamas.

Pastaraisiais metais Baltijos šalių ekonomika kyla, gerėja žmonių gyvenimo lygis, tačiau gimstamumas išlieka labai mažas. Prognozuojama, kad iki XXI a. vidurio gyventojų skaičius Lietuvoje sumažės ketvirtadaliu, Latvijoje ir Estijoje – trečdaliu.

## Energetika

Baltijos šalys neturi didelių naftos, gamtinių dujų ar akmens anglių telkinių. Taigi didžiąją išteklių dalį įsiveža iš kitų valstybių. Dėl ypatingos geografinės padėties daugiausia žaliavų šios šalys importuoja iš Rusijos. 1964 m. Latvijoje mažame Adzės miestelyje, netoli Gudeniekų kaimo, išgauta nafta. Vėliau naftos paieška buvo tęsiama Baltijos jūros šelfe, kur atrasta keletas perspektyvių naftos gavimo vietovių. TSRS laikais išgręžti 93 tyrimo gręžiniai. Naftos gręžiniai nebuvo eksploatuojami, nes iš Rusijos atsigabenti naftą atsiėjo pigiau. Didesnio dėmesio naftos gręžiniai sulaukė Latvijai atgavus nepriklausomybę 1991 metais. Buvo kilęs net diplomatinio pobūdžio „karas” su Lietuva dėl naftos atsargų Baltijos jūroje. Pagal įvairius vertinimus Latvijos naftos atsargos svyruoja nuo 250 iki 730 milijonų barelių.

Estija ir Lietuva pagamina daug elektros energijos, Latvija – gerokai mažiau. Estijoje didelę reikšmę turi vietinės naudingosios iškasenos – skalūnai, kurių gavybą ir naudojimą Estija rengiasi didinti.

Iki 2009 m. Lietuvoje apie 70 % visos elektros energijos pagamindavo Ignalinos atominė elektrinė. Sustabdžius elektrinės veiklą, energiją gamina šiluminės, vandens, vėjo ir saulės jėgainės.

Didžiąją Latvijos elektros energijos dalį gamina Dauguvos upėje įrengtos galingos vandens jėgainės. Likusią dalį šalis importuoja iš Lietuvos ir kitų valstybių.

2007 m. pradėtas tarpvalstybinis Baltijos šalių elektros tinklų sinchronizacijos projektas, kuriuo siekiama atskirti šalių elektros tinklus nuo BRELL žiedo ir sinchronizuoti su Kontinentiniu Europos tinklu. 2019 m. birželio 20 d. Europos Komisijos vadovai Briuselyje patvirtino darbų kalendorių, kaip Baltijos šalių elektros tinklus atjungti nuo posovietinės sistemos ir sinchronizuoti su Vakarų Europa.

## Miestų statistika

*Pagrindinis sąrašas – Baltijos valstybių didžiausi miestai*

Didžiausi miestai pagal etninių gyventojų (lietuvių, latvių, estų) skaičių *(nenurodyti metai)*:

1. Template:Flagicon Kaunas (335 624)
2. Template:Flagicon Vilnius (312 708)
3. Template:Flagicon Ryga (312 425)
4. Template:Flagicon Talinas (216 996)
5. Template:Flagicon Klaipėda (135 557)
6. Template:Flagicon Šiauliai (120 263)
7. Template:Flagicon Panevėžys (113 585)
8. Template:Flagicon Tartu (81 423)
9. Template:Flagicon Alytus (66 390)
10. Template:Flagicon Marijampolė (44 555)

## Nuorodos

* Baltijos valstybių teisė

Template:Commonscat

Template:Europos regionai

1. ↑ http://www.vlkk.lt/konsultacijos/2005-pabaltijys-baltijos-salys
2. ↑ Maude, George (2010). „Aspects of the Governing of the Finns. Peter Lang.“ ISBN 978-1-4331-0713-9.
3. ↑ Bojtar, Endre (1999). „Foreword to the Past: A Cultural History of the Baltic People.“ Central European University Press. ISBN 9789639116429.
4. ↑ https://www.enefit.com/enefit280-building Template:Webarchive
5. ↑ Population | Statistikaamet.
6. ↑ Population number, its changes and density.
7. ↑ Census shows Lithuania's population shrink to 2.8m (2021-12-21).
8. ↑ 8.0 8.1 Eurostat - Tables, Graphs and Maps Interface (TGM) table.
9. ↑ Defense budget to increase by €103 million (23 September 2021).
10. ↑ Aizsardzības nozares budžets.
11. ↑ 2022 METŲ KAM BIUDŽETAS.
12. ↑ GINI index (World Bank estimate) | Data. World Bank.
13. ↑ | Human Development Reports.
14. ↑ stat.gov.lt / Nuolatinių gyventojų skaičius miestuose metų pradžioje